బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఇండోనేసియా ఓపెన్‌లో క్వార్టర్స్‌ చేరిన సింధు
జకార్తా వేదికగా జరుగుతున్న ఇండోనేసియా ఓపెన్‌లో భారత స్టార్ షట్లర్ పీవీ సింధు వరుస విజయాలతో దూసుకెళ్తోంది. గురువారం 23వ పుట్టినరోజు
Samayam Telugu | Updated:
Jul 5, 2018, 12:56PM IST
ఇండోనేసియా ఓపెన్‌లో క్వార్టర్స్‌ చేరిన సింధు
జకార్తా వేదికగా జరుగుతున్న ఇండోనేసియా ఓపెన్‌లో భారత స్టార్ షట్లర్ పీవీ సింధు వరుస విజయాలతో దూసుకెళ్తోంది. గురువారం 23వ పుట్టినరోజు జరుపుకుంటున్న పీవీ సింధు.. జపాన్ షట్లర్ ఆయా ఓహ్రితో జరిగిన ప్రీక్వార్టర్స్ మ్యాచ్‌లో అలవోక విజయంతో క్వార్టర్‌ ఫైనల్స్‌లోకి ప్రవేశించింది. ఇటీవల ముగిసిన మలేసియా ఓపెన్‌లోనూ ఈ భారత షట్లర్ సెమీ ఫైనల్స్‌ వరకూ వెళ్లిన విషయం తెలిసిందే.
అద్భుతమైన ఫామ్‌లో ఉన్న పీవీ సింధుకి జపాన్ షట్లర్ ఏమాత్రం పోటీనివ్వలేకపోయింది. కేవలం 36 నిమిషాల వ్యవధిలోనే మ్యాచ్‌ని ముగించిన సింధు.. 21-17, 21-14 తేడాతో అలవోకగా విజయాన్ని అందుకుంది. ఇలా జపాన్ షట్లరని సింధు వరుసగా ఓడించడం ఇది ఐదోసారి. టోర్నీలో భాగంగా సింధు తన తర్వాత మ్యాచ్‌ను థాయ్‌లాండ్‌ లేదా చైనా షట్లర్‌తో ఆడనుంది.
బుధవారం జరిగిన తొలి రౌండ్‌లో థాయ్‌లాండ్‌కి చెందిన చొచువాంగ్‌పై పీవీ సింధు 21-15, 19-21, 21-13 తేడాతో గెలుపొందిన విషయం తెలిసిందే. ఈ మ్యాచ్‌లో కొన్ని తప్పిదాలు చేసిన సింధు.. ప్రీక్వార్టర్స్‌లో మాత్రం ఎలాంటి తప్పిదాలకి అవకాశమివ్వకుండా.. జపాన్ షట్లర్‌ని మట్టికరిపించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.